Klaarkampstermûne

De Klaarkampstermûne is in poldermûne oan de Trekwei tusken de doarpen Rinsumageast en Sibrandahûs yn Dantumadiel.

 Skiednis 
De Klaarkampstermûne is in muonts, dy't nei alle gedachten om 1862 boud waard by de Juckemafeart yn Dantumadiel. Yn 1893 waard de mûne oerbrocht nei it hjoeddeiske stee, ûngefear 800 meter benoarden Rinsumageast. Dêr die de mûne tsjinst om de ± 70 ha grutte 'Klaarkampstermarpolder' te bemeallen. 

De mûne waard by de ruilverkaveling fan de gemeente yn 1975 restaurearre. Dêrby waard njonken de mûne in elektrysk gemaaltsje ynstallearre, wêrfan de meterkast yn de mûne setten waard. De houten achtkante mole, mei stiennen fjildmuorren en dekt mei reid hat in flecht fan 16,14 meter. 

Yn 1991 waard de Klaarkampstermûne op 'e nij restaurearre, mar yn 2008 wie hy fanwege ûnderhâldsproblemen bûten wurking steld. 

De mûne is eigendom fan Steatsboskbehear, dy't dêr in marke mei wat gerslân fan likernôch 15 hektare grut besit. Dat Klaarkampster Mar  is bysûnder fanwegen it sâlte wetter.Sibrandahûs.org De Klaarkampstermûne kin net besichtige wurde. Steatsboskbehear hat de mûne yn 2012 restaurearre.Ljouwerter Krante, 10 maaie 2012  

 Sjoch ek 
 Mole yn Fryslân

 Keppeling om utens 

 Moledatabank - 'Rinsumageast, De Klaarkampstermûne'
 De Hollandsche Molen - 'De Klaarkampstermarmûne te Rinsumageast'

Kategory:Sibrandahûs
Kategory:Rinsumageast
Kategory:Ryksmonumint yn Dantumadiel
Kategory:Mole yn Dantumadiel
Kategory:Muonts (mole)
Kategory:Poldermole
Kategory:Bouwurk út 1862